**Dom sociálnych služieb Leopoldov**

Poznámky, usmernenia a doplnkové informácie k oceneniu stavebnej akcie podľa výkazu výmer (VV):

* Realizačný projekt, resp. realizačná projektová dokumentácia (RPD) je tvorená všetkými zadanými súčasťami – textovou, výkresovou, tabuľkovou časťou a obrazovými prílohami, VV je len jedna zo súčastí PD. Pre ocenenie VV je potrebné zohľadniť všetky súčasti PD, nielen VV!
* V rámci projektovej prípravy predmetnej akcie bola pre spracovanie VV a kontrolné ocenenie stavby v rámci niektorých dielov (predovšetkým SO 01 – HSO Architektúra a statika; SO 07 – Drobná architektúra, resp. tam, kde nie sú samostatne uvádzané presuny hmôt) použitá nová, presnejšia metodika spracovania rozpočtu, v rámci ktorej sú ceny za presun hmôt aglomerované v jednotlivých položkách (metodika software ODIS). Potrebné oceniť tieto časti VV uvedenou metodikou.
* Rozmery jednotlivých prvkov sú v projektovej dokumentácii priamo definované alebo sú odčítateľné z výkresovej dokumentácie. Pre vylúčenie pochybností uvádzame hĺbky parapetov navrhované v rámci projektu:

1.PP – 350 mm – prispôsobené hr. steny podľa konkrétnej polohy

1.NP – 250 mm – prispôsobené hr. steny podľa konkrétnej polohy

2.NP – 250 mm a 350 mm – prispôsobené hr. steny podľa konkrétnej polohy

- Pôvodná kanalizačná prípojka je nevyhovujúca, nová kanalizačná prípojka (SO 03) je navrhovaná v trase pôvodnej kanalizačnej prípojky – nová prípojka nahradí pôvodnú, nie je preto samostatne navrhované jej zrušenie.

Zrušenie žumpy (búranie a zasypanie) – je riešené vo VV SO 07 – Drobná architektúra (Ostatné konštrukcie a práce), v rámci ktorého sú navrhované zásahy v rámci areálu.

Zrušenie existujúcej vodovodnej prípojky a plynoprípojky nie je súčasťou predmetnej akcie. Uvedené prípojky budú do zahájenia výstavby zrušené.

Pozn.: Po dohode s investorom je možné pôvodnú vodovodnú prípojku ponechať a použiť ako zdroj staveniskovej vody.

* Záväzné umiestnenie závlahovej studne viď diel SO 10 – Závlahová studňa a predovšetkým výkres LEO\_RP\_------\_----\_-D2\_S\_000 – Koordinačná situácia, v ktorom sú zachytené vzájomné vzťahy jednotlivých SO.
* „Geothermal resposne test“ súvisiaci s SO 06 – Hĺbkové zemné vrty a potvrdzujúci projektové dimenzovanie hĺbkových zemných vrtov sa realizuje ako priama súčasť SO 06. V RPD sa uvádza teoretický výpočet počtu a hĺbky vrtov (bm vrtov) vrátane rezervy. Potrebné oceniť vrty v zmysle VV.

Pozn.: „Geothermal resposne test“ je vo VV uvedený ako súbor so všetkými prácami a dodávkami týkajúcimi sa uvedeného testu, t.j. potrebný počet sond, ktorý navrhuje dodávateľ, vyhodnotenie výsledkov, spracovanie záverečného hodnotiaceho elaborátu z testu a pod.

* MaR (vrátane rozvádzača MaR) je súčasťou komplexnej dodávky navrhovanej technológie UK+chladenia, ako je uvedené vo VV. Potrebné dodávateľom oceniť ako súbor v rámci navrhovanej technológie ÚK+chladenia tak, aby bola zabezpečená plná funkčnosť systému v zmysle projektového riešenia.
* Predrealizačné vytýčenie sietí, rozkopávkové povolenie, rozbor vody a pod. nie sú v rámci predmetnej akcie súčasťou stavby – sú súčasťou spolupôsobenia investora počas výstavby a inžinierskych činností.

Dočasné dopravné značenie počas výstavby v zmysle dodávateľského POV na uvedenú akciu je potrebné zahrnúť do vedľajších rozpočtových nákladov ako súčasť zariadenia staveniska.